Մասնավորապես, մայիսի 17-18-ը, ինչպես նաեւ մայիսի 22-ից մինչեւ այսօր մի խումբ անձինք, իրենց գործողությունները մոտիվացնելով քաղաքական եւ ազգայնական լոզունգներով, փակել են դեպի հանք տանող ճանապարհները եւ տեխնիկայի մուտքը դեպի վառելիքա-քսայուղային նյութերի կայան։ Նրանք փակել են նաեւ Սոթք-Արարատ երկաթուղային ճյուղ տանող ճանապարհը, որով իրականացվում է հանքաքարի ամենօրյա փոխադրումը Սոթքի հանքից դեպի Արարատի ֆաբրիկա։